Με βάση ορισμένες έρευνες, η ουσία αλισίνη που υπάρχει στο σκόρδο, δρα αγγειοδιασταλτικά, βελτιώνοντας την κυκλοφορία του αίματος. Η συσχέτιση όμως μεταξύ της κατανάλωσης σκόρδου και του ελέγχου της αρτηριακής πίεσης είναι μέτριου βαθμού.  Μάλιστα, για να μειωθεί η αρτηριακή πίεση απαιτείται η κατανάλωση περίπου 15-20 σκελίδων σκόρδου ημερησίως. Επομένως, οι 1-2 σκελίδες που συνήθως καταναλώνουμε καθημερινά δεν επηρεάζουν με κάποιο τρόπο τις τιμές της πίεσης.